愈喬二公祠

愈喬二公祠係喺香港新界元朗屏山鄧氏宗祠嘅南面，坑頭村同坑尾村之間，係由鄧族第十一世祖鄧世賢（叫愈聖）同鄧世昭（叫喬林）兩兄弟喺16世紀初起嘅，至今已超過500年歷史，係屏山文物徑嘅重點文物之一，喺2001年12月14號被評為香港法定古蹟。 愈喬二公祠除咗係祠堂外，喺1931年到1961年之間，達德學校就喺度開辦，係屏山各村仔女讀書嘅地方。